Sihtasutus Otepää Tervisekeskuse (SA OTK) nõukogu koosoleku protokoll nr. 1-2023

Otepääl, 03.märtsil 2023.a. kell 15:00 Otepää Tervisekeskuse nõupidamiste ruum.

Nõukogu liikmetest osalesid: Irja Sõnum, Tatjana Laadi, Rein Pullerits, Kaija Tamm ja Ermo Kruuse

Puudus:

Koosoleku protokollis: Andres Arike

Kutsutud: Otepää Vallavanem Jaanus Barkala, SA OTK õendusjuht Krista Anton

**PÄEVAKORD:**

1. **Hankekomisjoni eProtokolli 1/2023 tulemuste kinnitamine**
2. **Hambraviseadmete liisimiseks lepingu sõlmimine**
3. **Hooldereform ja kohatasud hooldekodus**
4. **2022.a. majandusaasta esialgsed tulemused**
5. **Juhatuse liikme ametist vabastamine**
6. **Juhatuse liikme ametisse kinnitamine**

Päevakord kinnitati ühehäälselt.

1. **Hankekomisjoni eProtokolli 1/2023 tulemuste kinnitamine**

SA OTK hankekomisjon on läbi viinud avatud riigihanke „Otepää Tervisekeskus inkontinentsitoodete ostmine“ (259920) ning koostanud hanke tulemuste kohta protokolli, mis on edastatud nõukogule kinnitamiseks. Hankekomisjoni otsus sisaldas alljärgnevat:

1. **Tunnistada edukaks** pakkumuseks avatud hankemenetlusega riigihankes riigihanke „Otepää Tervisekeskus inkontinentsitoodete ostmine“ (259920) pakkuja **OneMed OÜ (10891247) pakkumus eeldatava pakkumusega summas 70488,80 eurot**, millele lisandub käibemaks.
2. Teavitada pakkujaid hankemenetluses käigus Hankija poolt tehtud otsustest.
3. Juhatuse liikmel sõlmida leping inkontinentsitoodete ostmiseks OneMed OÜ (10891247), kestusega 36 kuud 15.03.2023 kuni 15.03.2026.
4. Esitada 20 päeva jooksul peale hankelepingu sõlmimist riigihanke aruanne.
5. Otsuse kohta on võimalik esitada vaidlustus riigihangete seaduse § 185 sätestatud korras.

**Poolt – 5, Vastu ja erapooletuid ei olnud.**

1. **Hambraviseadmete liisimiseks lepingu sõlmimine**

Juhatuse liige annab ülevaate hambaraviseadmete hetkeolukorrast ning vajadusest panooramröntgeni ja intraoraalse digisensori soetamiseks. Kehtiv seadusandlus nõuab röntgenülesvõtete kohest edastamist pildipanka. Seda nõuet SA OTK hambaravi hetkel ei täida, mis võib edaspidi osutuda probleemiks lepingute saamiseks Eesti Tervisekassaga. Oleme koostöös Nord Varaliisinguga leidnud võimaliku lahenduse panoraamröntgeni ja intraoraalse digisensori soetamiseks. Seadmete renditingimused on edastatud eelnevalt nõukogu liikmetele.

Toimub arutelu seadmete vajaduse ja rendi teemal.

**OTSUSTATI: Sõlmida Nord Varaliisinguga leping panoraamröntgeni Carestream CS 8100 2D ja intraoraalse digisensori CS 5200 liisimiseks. Vastavalt nende poolt esitatud pakkumusele hambaraviseadmete rentimiseks. Juhatuse liikmel sõlmida hambaraviseadmete rentimiseks leping vastavalt esitatud tingimustele.**

**Poolt – 5, Vastu ja erapooletuid ei olnud.**

1. **Hooldereform ja kohatasud hooldekodus**

Alates 1. juulist 2023 hakkab riik osalema hooldekodu kohatasu maksmisel. KOV katab

edaspidi hoolduskulude osa, milleks on hooldekodu **hoolduspersonali kulud (palgafond, koolitus, tööriietus, IKV)**. Inimese omaosaluseks jääb ülejäänu - **majutus ja toitlustus hooldekodus ja muud isiklike vajadustega seotud kulud.**

Omavalitsus aitab tasuda ka väiksema sissetulekuga inimese omaosalust. Kui

inimese sissetulek on keskmisest vanaduspensionist madalam (2023. aastal alla 636 euro), hüvitab omavalitsus puudujääva osa kuni inimese sissetuleku ja keskmise

vanaduspensioni vaheni.

Juhatus on üle vaadanud seoses hooldereformiga kaasuvad kulud ning teeb omalt poolt ettepaneku tõsta hooldekodu ja hooldusosakonna kohatasu alljärgnevalt:

Hooldekodu kohatasu 1100,00 (hetkel 850) eurot kuus ja hooldusosakonnas 1200,00 (hetkel 950) eurot kuus, millele lisanduvad krooniliste haiguste ravimitega seonduvad kulud.

Seega oleks hooldekodu ja hooldusosakonna kohatasu tõus 250,00 eurot kuus.

Toimub arutelu kohatasu kehtestamise üle. KOV rolli selles ja võimalikku mõju SA OTK majandustulemustele.

**OTSUSTATI: Kehtestada alates 01.05.2023.a. hooldekodu kohatasuks alates 01.05.2023.a. 1100,00 (üks tuhat ükssada) eurot kuus ja hooldusosakonna kohatasuks alates 01.05.2023.a. 1200,00 (üks tuhat kakssada) eurot kuus, millele lisanduvad krooniliste ravimitega seotud kulud.**

**Poolt – 5, Vastu ja erapooletuid ei olnud.**

1. **2022.a. majandusaasta esialgsed tulemused**

Juhatuse liige annab ülevaate 2022.a. esialgsetest majandustulemustest.

**OTSUSTATI: Võtta informatsioon teadmiseks.**

1. **Juhatuse liikme ametist vabastamine**

SA OTK juhatuse liige on esitanud avalduse tema ametist vabastamiseks.

**OTSUSTATI: Vabastada SA OTK juhatuse liige Andres Arike (36606090256) juhatuse liikme ametikohalt alates 08.03.2023.a. (viimane tööpäev 07.03.2023.a.).**

**Maksta juhatuse liikmele lepingu lõppedes märtsikuu töötasu ja saamata jäänud puhkusekompensatsioon.**

**Poolt – 5, Vastu ja erapooletuid ei olnud.**

1. **Juhatuse liikme ametisse kinnitamine**

SA OTK nõukogu teeb õendusjuht Krista Antonile ettepaneku asuda SA OTK juhatuse liikme ametikohal. Krista Anton esitab nõusoleku asuda SA OTK juhatuse liikmeks.

**OTSUSTATI: Määrata järgnevaks kolmeks aastaks SA OTK juhatuse liikmeks Krista Anton (ik. 47001065714). Juhatuse liikme volitused kehtivad alates 08.03.2023 kuni 07.03.2026. SA OTK nõukogu esimehel sõlmida juhatuse liikme leping kehtivusega alates 08.03.2023 kuni 07.03.2026. Maksta juhatuse liikmele alates 08.03.2023 igakuiselt juhatuse liikme tasu summas 2600.00 eurot. Juhatuse liikmele makstavat igakuise tasu summa vaadatakse üle kord aastas, mille kohta langetatakse eraldi otsus.**

**Poolt – 5, Vastu ja erapooletuid ei olnud.**

Koosolek lõppes kell 16:30

Koosoleku juhataja nõukogu esimees:

Ermo Kruuse Protokollija:

 Andres Arike

Protokoll on allkirjastatud digitaalselt